Castellot

**Castellot** (*Castellote* en castellano) ye una villa y municipio de la provincia de Teruel, situato en la comarca de lo Mayestrato. A suya población yera de 804 habitants (2010), en una superficie de 233,2 km².

## Cheografía
Ye situato en una cuenca marguinal de lo Sistema Iberico. Comprende los lugars d'Abenfigo, L'Alchecira, Crespol, Las Cuevas de Canyart, Dos Torres de Mercader, Ladrunyán, Las Planas, Alagons, Luco de Bordón y Torremocha. Bi ha nuclios de pardinas despoblatos u cuasi, *[[Alconzal]]*, *[[Güergo]]*, *Mas de Blasco*, *Mas de Ricol*, *Perogil*, *Mas de Soler*, *Mas de Lej*, *[[Lo Figueral]]*, *[[Latonar]]*. Cuan se fació lo entibo de Santolea inundoron *Mas de Campos* y *Santolea*.

### Mugas
Lo suyo termin muga con Molins, Berche, Seno, Alcorisa, Lo Mas de las Matas, Las Parras de Castellot, Palanques, Lo Forcallo, La Todoliella, Bordón, Villar Luengo y Exulv.

## Historia
Pareix que fue reconquiesto en una primera fase por Alifonso I, porque bi ha un documento de 1175 en la epoca de Alifonso II en que lo caballero Espanyol de Castellot invocaba dreitos datos por lo primer rei. Lo nombre de lo lugar vien por este personache. Dimpués pasó a depender de la Orden de lo Santo Redentor d'Alfambra, pero en abril de 1196 pasó a la Orden de lo Temple, que i organizoron una comanda con churisdicción sobre atros lugars dependients. Los templers de Castellot estioron un nuclio de resistencia en lo sieglo XIV. Cuan la orden templera se disolvió, Castellot pasó a depender de la Orden de lo Hespital. Cuan las guerras carlistas desfacioron lo castiello templer.

## Toponimia
Como s'ha dito prene lo nombre de lo caballero Espanyol de Castellot. En textos medievals podemos veyer lo nombre trascrito de diferents trazas: *Castellot*, *Castelloth*, *Castelot*, *Casteloth*, seguntes las preferencias de diferents escribas, y las mas estranias y minoritarias como *Castelloto*, *Casteeleyt* (curiosa interpretación con lo medievalismo *esleito*).

## Parla
Como en La Iglesuela, Alcorisa y lo Mas de las Matas bi ha muitos aragonesismos, a sobén coincidents con palabras catalanas. Fueras de la parla de Las Cuevas de Canyart no s'han investigato guaire. Destacan palabras como *[[taixudo|tajudo]]*, *[[fuesa]]*, *[[pulso]]*, *escullar*, *[[zoca]]*, *[[ansa]]*, *[[fiemo]]*, *[[royo]]*, *[[fardacho]]*, *apegar*, *[[Zea mays|panizo]]*, *[[Spinacia oleracea|espinae]]*, *[[zurrón]]*, *[[Quercus coccifera|coscolla]]*, *badar*, *[[carrucha]]*, *[[purna]]*, *[[puncha]]*, *[[furdinya]]*, *tetar*, *[[somero]]*, *[[mesache]]*, *[[vorruga]]*, *[[melico]]*, *[[esparvero]]*, *[[astral]]*, *[[cachapo]]* y *espullar*.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:874
TimeAxis   = orientation:vertical
ScaleMajor = unit:year increment:175 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:744
  bar:2000 from:0 till:737
  bar:2002 from:0 till:796
  bar:2004 from:0 till:794
  bar:2006 from:0 till:817
  bar:2008 from:0 till:832
  bar:2010 from:0 till:804
  bar:2012 from:0 till:794
  bar:2014 from:0 till:754
  bar:2016 from:0 till:706
  bar:2018 from:0 till:676
  bar:2020 from:0 till:676
 


## Administración
### Reparto de concellers




### Alcaldes

## Puestos d'intrés
* Casa d'a Villa.
* Castiello.
* Casal Gordiano.
* Casal d'os Plana.
* Casal d'as Pepetas.
* Ilesia de Sant Miguel.
* Ermita d'a Virchen de l'Augua.
* Ermita d'o Llovedor.
* Ermita de Sant Macario, 1718.

## Fiestas
* Sant Macario, chinero.
* Una tradición propia de Castellot ye una romería nomás que pa hombres ta un puesto montanyoso dito *llovedor*; ye o 1 de mayo y ye dedicata à la Virchen de l'agua, a qui ye dedicata a Ermita que bi ha en este puesto. La romería se fa dende 1405 en que once mozos fuoron ta la virchen de la Balma, en la provincia de Castellón, pa demandar augua.
* Fiestas patronals d'a Virchen de l'augua, agosto.

## Personalidaz naixitas de Castellot
* Miguel Buñuel Tallada (1924-1980), escritor.
* Agustín Plana Sancho (1890-1980).
* Manuel Ricol Giner (1849-1920).

## Referencias